[{"text_idx": "#000003", "text": "Roedd Busker Jones, neu Geraint Jones i ddefnyddio ei enw iawn, yn adnabyddus yn y 60au fel band un-dyn oedd yn chwarae ar hyd a lled llwyfannau Cymru, yn ogystal a\u0302 lleoliadau rhwng Lerpwl a Llundain. Yn wreiddiol o bentref Pentrecwrt yn Nyffryn Teifi, fe ryddhaodd ei gynnyrch cyntaf ar label Cambrian ar ddiwedd y 1960au."}, {"text_idx": "#000004", "text": "Perfformiodd gyda\u2019r Dhogie Band am flynyddoedd lawer a chyd-ysgrifennodd nifer o ganeuon gyda John Humfrey \u2013 gan gynnwys \u2018Seren y Sgri\u0302n\u2019 a gyrhaeddodd y rownd derfynol yng nghystadleuaeth Ca\u0302n i Gymru yn 1992, tra bod y fersiwn Saesneg, \u2018Marilyn\u2019, ar gael i\u2019w chlywed ar yr albwm \u2018Heading For 70\u2019."}, {"text_idx": "#000005", "text": "Mae dylanwad canu gwlad yn amlwg yng ngherddoriaeth Jones ac mae\u2019r ddau albwm yn cynnwys harmoni\u0308au gwych gan Lowri Evans a gwaith gita\u0302r gan Lee Mason a Reuben Wilsdon-Amos."}]